Kortlyste vir UJ-pryse bekend | Netwerk24
Kortlyste vir UJ-pryse bekend
Deur Rudolf Stehle 04 Junie 2014 17:32
Die kortlyste vir die Universiteit van Johannesburg (UJ) se pryse vir skeppende skryfwerk in Afrikaans en Engels wat in 2013 verskyn het, is pas bekend gemaak.
Marlene van Niekerk se digbundel Kaar, wat vroeër vanjaar met die Hertzogprys vir poësie bekroon is, kom te staan teen Wilma Stockenström se digbundel Hierdie mens, Etienne van Heerden se roman Klimtol, Eben Venter se roman Wolf, wolf en Francois Loots se roman Rooi Jan Alleman.
Dominique Botha is met haar romans Valsrivier en False River op die kortlyste van sowel die UJ-debuutprys vir skeppende skryfwerk in Afrikaans as dié vir skeppende skryfwerk in Engels.
Die wenners in die Engelse kategorie word môre bekend gemaak en dié in die Afrikaanse kategorie Maandag.